Lazný potok (prítok Kocanského potoka)

Lazný potok je vodný tok v Javorí a Zvolenskej kotline na území okresu Detva. Je to pravostranný prítok Kocanského potoka v povodí Slatiny, má dĺžku približne 3,2 km a je tokom V. rádu. 

 Priebeh toku 
Potok pramení vo východnej časti Javoria, v geomorfologickom podcelku Lomnianska vrchovina, na severných svahoch Ďurovie vrchu (), v nadmorskej výške približne  Od prameňa v súvislom lesnom poraste tečie severným smerom. Onedlho, na okraji lesa, opúšťa Lomniansku vrchovinu a pokračuje podcelkom Podlysecká brázda. Preteká lokalitou Vlčie jamy s lazníckym osídlením a pokračuje do osady Bartkov Vŕšok, kde križuje cestu II/591. Mierne sa stáča na severozápad a sledujúc túto cestu vedie lemovaný súvislým pásom vyššej vegetácie zvlnenou podhorskou krajinou. Na dolnom toku v lokalite Pod poľom priberá významný ľavostranný Tŕňový potok a prechádza z Javoria do Zvolenskej kotliny a jej podcelku Slatinská kotlina. Onedlho, v nadmorskej výške približne , sa vlieva pravostranne do Kocanského potoka, prítoku rieky Slatina v povodí rieky Hron. Potok patrí do širšieho povodia rieky Hron. 

Lazný potok pramení a na hornom toku preteká katastrom obce Klokoč, odkiaľ pokračuje na územie obce Slatinské Lazy v okrese Detva v Banskobystrickom kraji.

 Referencie 

 Pozri aj 
 Zoznam vodných tokov v povodí Slatiny
 Javorie, Lomnianska vrchovina, Podlysecká brázda
 Zvolenská kotlina, Slatinská kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Javorí
Kategória:Povodie Slatiny
Kategória:Vodné toky v okrese Detva
Kategória:Slatinské Lazy
Kategória:Klokoč (okres Detva)
Kategória:Vodné toky vo Zvolenskej kotline